Comissió d'Ordenació Territorial Metropolitana de Barcelona
Comissió Coordinadora del Transport Metropolità de Barcelona
Disposició Transitòria 1 - Disposició Transitòria 5
Disposició Final 1 - Disposició Final 2
La Llei 7/1987, de 4 de abril, preveu l'elaboració d'un Pla Territorial Parcial i d'un Pla Intermodal de Transports per a l'àmbit comprès per les comarques del Barcelonès, el Baix Llobregat, el Maresme, el Vallès Occidental i el Vallès Oriental, que han de ser aprovats per la Generalitat de Catalunya.
No obstant això, per a la seva formulació, la Llei ha previst una plataforma participativa dels ens locals, a través de la creació de sengles Comissions amb les atribucions que se'ls assignen específicament.
Amb aquest Decret, per tal de donar compliment immediat al que determina la Llei, es despleguen els aspectes relatius al contingut dels esmentats Plans i es regula la composició i el funcionament de la Comissió d'Ordenació Territorial Metropolitana de Barcelona i de la Comissió Coordinadora del Transport Metropolità de Barcelona, les quals han de formular i seguir els Plans, tot això a l'empara de l'habilitació reglamentària que conté la disposició final primera de la Llei.
A proposta dels Consellers de Política Territorial i Obres Públiques i Governació i prèvia deliberació del Consell Executiu,
1.1 L'ordenació especial i integrada de la conurbació de Barcelona i de les comarques compreses dins la seva zona d'influència directa es portarà a terme mitjançant els instruments de planejament següents:
1.2 Amb independència dels Plans a què es refereix l'apartat anterior, l'Administració de la Generalitat de Catalunya, els municipis i les comarques elaboraran, en l'exercici de les competències que legalment els corresponen, plans urbanístics i projectes de desenvolupament, respectant les determinacions establertes pels Plans regulats en aquest Decret.
Igualment, en l'àmbit de les seves competències i d'acord amb els articles 16 i 17 de la Llei 7/1987, de 4 d'abril, les entitats metropolitanes podran elaborar plans i projectes de desenvolupament.
La planificació i coordinació regionals es referiran a l'àmbit comprès per les comarques del Barcelonès, el Baix Llobregat, el Maresme, el Vallès Occidental i el Vallès Oriental, d'acord amb la divisió establerta pels Decrets de 27 d'agost i de 23 de desembre de 1936.
3.1 L'elaboració i el seguiment de la planificació i coordinació regionals, establerts per la Llei 7/1987, de 4 d'abril, es portaran a terme mitjançant els òrgans col·legiats següents:
a) la Comissió d'Ordenació Territorial Metropolitana de Barcelona
b) la Comissió Coordinadora del Transport Metropolità de Barcelona
3.2 L'organització i el funcionament d'aquestes Comissions seran regulats per l'esmentada Llei i per aquest Decret.
4.1 La Comissió d'Ordenació Territorial Metropolitana de Barcelona i la Comissió Coordinadora del Transport Metropolità de Barcelona són òrgans permanents per a la col·laboració entre l'Administració de la Generalitat de Catalunya i els ens locals compresos en la seva respectiva àrea d'actuació en matèria de planificació i coordinació regionals.
4.2 Aquestes Comissions s'adscriuran orgànicament i funcionalment al Departament de Política Territorial i Obres Públiques.
5.1 El Pla Territorial Parcial definirà els objectius d'equilibri de l'àmbit territorial que abarqui i serà el marc orientador i coordinador de les accions sectorials que s'emprendran per a l'ordenació del territori.
5.2 Caldrà que aquest Pla assenyali les causes i els supòsits que hagin de determinar la seva modificació, en un procés de seguiment continu de les directrius d'ordenació territorial, per adaptar-les en funció de l'aparició de noves necessitats no previstes en el Pla o dels canvis introduïts en la política econòmica o social a desplegar per les Administracions públiques implicades.
6.1 El Pla Territorial Parcial contindrà les determinacions següents:
a) La indicació i la localització de les infrastructures bàsiques dels sistemes generals de comunicacions, d'abast i sanejament d'aigües, de subministraments energètics, de tractament de residus sòlids urbans i industrials i de defensa contra incendis, i d'altres infrastuctures anàlogues i complementàries.
b) Les mesures de protecció dels recursos naturals i les mesures de defensa del medi.
c) La determinació d'espais lliures i d'espais de protecció especial d'interès supracomarcal.
d) La definició d'objectius per al reequilibri territorial i de prioritats per a l'assentament de la població i d'activitats.
e) Les directrius per a la distribució geogràfica dels usos i les activitats a què s'ha de destinar prioritàriament el sòl, i la indicació de les àrees del territori en les quals caldrà promoure usos específics.
f) Les altres determinacions relatives a les infrastructures i els equipaments que afectin d'una manera substancial el desenvolupament del territori i qualssevol altres que siguin necessàries per a l'adequada ordenació del territori i la coordinació del planejament.
6.2 Seran també determinacions a incloure en el Pla les següents:
a) La definició de les terres d'ús agrícola o forestal d'especial interès que caldrà conservar o ampliar d'acord amb les seves característiques d'extensió, situació i fertilitat.
b) Les àrees de protecció de construccions i d'espais d'interès històrico- artístic.
c) Les previsions de desenvolupament sòcio-econòmic, amb assenyalament de les condicions a què s'hagin de sotmetre les propostes de desplegament territorial-residencial, industrial o de serveis, en funció de les disponibilitats dels recursos energètics, hidràulics i de sanejament corresponents.
6.3 Les determinacions del Pla serveixen de normes de coordinació de la planificació local.
6.4 El Pla ha d'establir, a més, els principis bàsics per definir els àmbits territorials idonis de la planificació urbanística general, municipal o supramunicipal, d'acord amb el sistema de competències públiques establert per la legislació urbanística, i ha de determinar també les actuacions que s'han d'executar directament per mitjà de plans especials.
Les determinacions del Pla Territorial Parcial s'han de concretar en els documents següents:
a) Els estudis i els plànols d'informació
b) La Memòria explicativa del Pla, amb la definició de les accions territorials prioritàries en relació amb els objectius
c) L'estudi econòmic i financer de valoració de les accions territorials prioritàries.
d) Els plànols i les normes d'ordenació
8.1 Es formularà el Pla Territorial Parcial a què es refereix aquest Decret, d'acord amb el que preveu l'article 12.4, darrer incís, de la Llei 23/1983, de Política Territorial.
8.2 L'elaboració del Pla correspondrà al Departament de Política Territorial i Obres Públiques, mitjançant la Comissió d'Ordenació Territorial Metropolitana de Barcelona, encarregada de formular el projecte de Pla.
8.3 En el procés de formulació del projecte de Pla han de participar els Departaments de la Generalitat de Catalunya i s'han d'escoltar els municipis que puguin ser afectats per la localització de grans infrastructures d'equipaments o de sistemes generals.
S'ha de consultar, si s'escau, l'Administració de l'Estat.
8.4 Aprovat inicialment el Pla pel Departament de Política Territorial i Obres Públiques, aquest el sotmetrà a informació pública durant un mes, transcorregut el qual s'obrirà un termini de dos mesos d'audiència als ens locals per poder informar la Comissió d'Ordenació Territorial Metropolitana de Barcelona i presentar al·legacions.
8.5 El Departament de Política Territorial i Obres Públiques, després del tràmit d'informació pública i del dictamen previ de la Comissió d'Ordenació Territorial Metropolitana de Barcelona, aprovarà provisionalment el Pla, amb les modificacions que calguin, i el sotmetrà a l'aprovació del Consell Executiu.
9.1 En el marc de les determinacions del Pla Territorial Parcial, correspon als Ajuntaments i, si s'escau, a les comarques, d'elaborar els plans generals d'ordenació urbana i de fer-ne l'aprovació inicial i la provisional, sens perjudici de les mesures d'intervenció subsidiàries establertes per la legislació urbanística.
9.2 L'Administració de la Generalitat de Catalunya i els ens locals, d'acord amb les seves competències, duen a terme les actuacions regulades pel Pla Territorial Parcial, respectant les determinacions establertes pel mateix Pla.
9.3 El Pla, per a l'execució de les determinacions i les disposicions generals, pot establir fórmules de col·laboració i de cooperació o modalitats de gestió conjunta entre les diverses Administracions interessades.
9.4 Si les actuacions previstes són pròpies de la competència local, però el Pla les declara d'interès supramunicipal o supracomarcal, els ens interessats han d'establir les fórmules associatives i els convenis de col·laboració necessaris per prestar els serveis resultants, en el marc de la legislació de règim local i, si s'escau, d'acord amb la Llei d'Organització Comarcal.
10.1 Per a la modificació del Pla Territorial Parcial regulat en aquest Decret, s'hauran de realitzar els tràmits previstos per a la seva elaboració.
10.2 El Pla Territorial Parcial s'haurà d'adaptar, si s'escau, a les determinacions del Pla Territorial General previst a la Llei 23/1983, de 21 de novembre, de Política Territorial.
Corresponen a la Comissió d'Urbanisme de Barcelona les funcions urbanístiques de la seva competència que fins ara exercia l'extingida Entitat Metropolitana de Barcelona.
12.1 Correspon a l'Administració de la Generalitat de Catalunya planificar i ordenar el sistema general de transport públic de viatgers i coordinar els serveis interurbans que es prestin en l'àmbit definit a l'article segon, per mitjà del Pla Intermodal de Transports.
12.2 El Pla Intermodal de Transports té per objecte determinar les bases per a la gestió coordinada dels diferents mitjans i modalitats de transport, d'acord amb les necessitats dels usuaris, les exigències de l'ordenació del sector i els condicionaments econòmics i de gestió pertinents.
13.1 Compon el sistema de transports a què es refereix l'article 9 de la Llei:
a) Els transports prestats per Ferrocarrils de la Generalitat de Catalunya, dins l'àmbit territorial del Pla.
b) Els transports gestionats per Ferrocarril Metropolità de Barcelona, SA, i per la Societat Privada Municipal de Transports de Barcelona, SA.
c) Els transports públics urbans de viatgers de superfície i els del mateix caràcter interurbans que relacionin dos o més nuclis de població i els de naturalesa anàloga als anteriors, sigui quina sigui la modalitat que adoptin, que tingui lloc íntegrament a l'àmbit definit a l'article 2 d'aquest Decret.
d) Els altres mitjans de transport de viatgers que són competència de la Generalitat de Catalunya i que tenen l'origen o la destinació dins l'àmbit territorial del Pla, només pel que fa a la coordinació necessària amb els mitjans i les modalitats de transport a què es refereixen les lletres a), b) i c).
13.2 Els serveis de la Xarxa Nacional de Ferrocarrils Espanyols poden ser integrats dins el sistema de transports mitjançant un conveni de cooperació amb l'Administració de l'Estat, en les condicions que es determinaran expressament a aquest efecte, sens perjudici del que disposa l'article 11.9 de l'Estatut d'Autonomia de Catalunya.
a) L'oferta de transport proporcional per cada modalitat, mitjà i sistema multimodal.
b) L'assignació i el repartiment dels tràfics entre els diferents mitjans de transports i les maneres de corregir desequilibris eventuals entre l'oferta i la demanda.
c) La previsió i la programació d'estacions d'autobusos, d'aparcament de dissuasió, de centres de transferència de tràfics i d'altres infrastructures del transport.
d) La coordinació del sistema a què es refereix l'article 9 de la Llei 7/1987, de 4 d'abril, pel que fa a tarifes, divisió del territori en sectors, connexions intermodals i altres mesures de finalitat anàloga.
e) La programació de l'actuació dels diferents gestors -les empreses públiques, els concessionaris i els titulars d'autoritzacions- dels serveis de transport públic.
f) L'avaluació econòmica i financera de l'execució del Pla i, si s'escau, les assignacions pressupostàries o les subvencions que cal transferir a les entitats locals per assolir les finalitats del Pla.
14.2 Per formular les determinacions específiques a l'apartat 14.1, s'han de tenir en compte els paràmetres següents:
a) Les característiques de la població assentada en el territori i les previsions de l'evolució d'aquesta.
b) L'estimació i les característiques de la demanda de transport públic de viatgers.
c) El traçat i la localització de les infrastructures de les comunicacions terrestres, marítimes i aèries.
d) Les previsions generals de l'ordenació del trànsit rodat.
e) La configuració anual dels serveis i la possible reestructuració d'aquests, atenent especialment a la capacitat econòmica o financera dels possibles gestors.
15.1 L'elaboració del Pla Intermodal de Transports correspon al Departament de Política Territorial i Obres Públiques a través de la Comissió Coordinadora del Transport Metropolità de Barcelona, encarregada de redactar el projecte i, quan s'escaigui, les modificacions corresponents.
15.2 La Comissió, per redactar el projecte de Pla Intermodal de Transports, ha d'escoltar els municipis que poden ser afectats directament per la localització de les grans infrastructures relacionades amb el sistema de transport.
El termini de l'audiència per informar la Comissió Coordinadora del Transport i presentar al·legacions serà de dos mesos.
15.3 El Pla serà sotmès a informació pública durant un mes.
15.4 L'aprovació inicial i provisional del Pla correspon al Departament de Política Territorial i Obres Públiques, i l'aprovació definitiva correspon al Govern de la Generalitat.
L'Administració de la Generalitat, a iniciativa pròpia o a proposta de la Comissió Coordinadora del Transport Metropolità de Barcelona, pot concertar convenis de col·laboració amb les Corporacions locals o amb altres ens de dret públic, tant per a l'elaboració dels instruments de planificació local com per a l'aplicació de les seves normes d'ordenació i de coordinació dels serveis de transport en l'àmbit d'actuació de la Comissió.
17.1 La planificació hidrològica elaborada per l'Administració de la Generalitat, en el marc de la legislació especial que la regula, haurà d'establir determinacions específiques per a l'àmbit determinat a l'article 2 d'aquest Decret.
17.2 Els ens locals han de participar en el procés d'elaboració de la planificació a què es refereix aquest article.
18.1 Les determinacions previstes a l'article anterior hauran d'incloure, com a mínim:
a) L'inventari dels usos i les demandes existents i l'estudi d'aquells que són previsibles.
b) Els criteris de prioritat i compatibilitat d'usos i l'ordre de preferència dels aprofitaments.
c) L'assignació i la reserva de recursos per als usos i les demandes existents i previsibles.
18.2 Les concessions d'aprofitament d'aigües s'han d'ajustar a l'ordre de preferència fixat pels plans hidràulics i poden ser condicionades al fet que els ens locals estableixin les fórmules associatives necessàries, d'acord amb el que disposa la legislació d'aigües.
L'Entitat Metropolitana de Serveis Hidràulics tindrà la consideració d'entitat o comunitat als efectes previstos a l'article 81 de la Llei 29/1985, de 2 d'agost, d'Aigües.
L'Administració hidràulica de la Generalitat i la Junta de Sanejament, en l'exercici de les funcions que els atribueix la Llei 5/1981, de 4 de juny, sobre desplegament legislatiu en matèria d'evacuació i tractament d'aigües residuals, han d'establir els criteris de planificació, d'acord amb els plans zonals aprovats, i les condicions de coordinació específica per a l'àmbit definit a l'article 2 d'aquest Decret.
Al Departament de Política Territorial i Obres Públiques es constitueix la Comissió d'Ordenació Territorial Metropolitana de Barcelona de l'àmbit comprès per les comarques de l'Alt Penedès, el Baix Llobregat, el Barcelonès, el Garraf, el Maresme, el Vallès Occidental i el Vallès Oriental, d'acord amb la divisió que estableix la Llei 1/1995, de 16 de març, per la qual s'aprova el Pla territorial general de Catalunya, a l'efecte de la planificació i la coordinació en l'àmbit metropolità.
22.1 La Comissió d'Ordenació Territorial Metropolitana de Barcelona és presidida pel conseller de Política Territorial i Obres Públiques i integrada pels vocals següents:
a) Onze representants de l'Administració de la Generalitat, inclòs el conseller de Política Territorial i Obres Públiques, designats pels Departaments de la Generalitat que determini el Govern.
b) Un representant de cada una de les comarques integrades en l'àmbit d'actuació de la Comissió, elegits pel consell comarcal corresponent, que ha de tenir la condició de membre d'aquest.
c) Quatre representants dels municipis compresos en l'àmbit d'actuació de la Comissió, un de designat per l'Ajuntament de Barcelona i els altres tres per les organitzacions associatives municipals en funció de la seva representativitat en l'àmbit territorial corresponent.
Els designats han de tenir la condició de regidors.
22.2 Serà convidat a formar part de la Comissió com a vocal i, per tant, amb veu i vot, un representant designat per l'Administració de l'Estat.
23.1 Correspon a la Comissió d'Ordenació Territorial Metropolitana de Barcelona:
a) Formular el projecte de Pla Territorial Parcial i les modificacions corresponents.
c) Comprovar la coherència entre les inversions programades i les reals.
d) Escoltar, en el procés de formulació del projecte de Pla, els municipis que puguin resultar afectats per la localització de grans infrastructures, d'equipaments o dels sistemes generals.
23.2 Així mateix, correspon a la Comissió emetre informes, prèviament a la seva aprovació definitiva, sobre els plans generals i altres instruments de planejament sotmesos al Conseller o a la Comissió d'Urbanisme de Barcelona.
L'informe s'ajustarà a les determinacions establertes al Pla Territorial Parcial.
24.1 D'acord amb el que preveuen els apartats b) i c) de l'article 23.1, els Departaments de la Generalitat, els organismes autònoms, els municipis i les comarques de l'àmbit territorial trametran a la Comissió d'Ordenació Territorial Metropolitana de Barcelona, per al seu examen, els projectes d'inversió, llevat dels de conservació o reparació previstos o programats pel Pla, prèviament a la seva aprovació definitiva.
24.2 La Comissió haurà de reunir-se trimestralment, com a mínim, per a l'exercici de les facultats compreses en els esmentats apartats de l'article anterior, per emetre el corresponent informe.
Al Departament de Política Territorial i Obres Públiques es constitueix la Comissió Coordinadora del Transport Metropolità de Barcelona, amb l'objecte d'elaborar el Pla Intermodal del Transport en l'àmbit definit a l'article 3.a) de la Llei 7/1987, de 4 d'abril.
26.1 La Comissió Coordinadora del Transport Metropolità de Barcelona serà presidida pel conseller de Política Territorial i Obres Públiques i integrada per:
a) Els vicepresidents, que seran el director general de Transports i el president o, per delegació d'aquest, el vice-president de l'Entitat Metropolitana del Transport.
Representants de l'Administració de la Generalitat designats pel conseller de Política Territorial i Obres Públiques, el nombre dels quals no excedirà la suma de representants dels ens locals, empreses explotadores i representants a què fa referència el paràgraf 26.2 que, si s'escau, hagin passat efectivament a formar part de la Comissió.
Representants dels ens locals compresos en l'àmbit definit a l'article 3.a) de la Llei 7/1987, de 4 d'abril, designats d'acord amb la distribució següent:
Dos representants del municipi de Barcelona.
Un de cadascun dels municipis de més de 50.000 habitants.
Un representant de cadascun dels consells comarcals del Barcelonès, el Baix Llobregat, el Maresme, el Vallès Occidental i el Vallès Oriental.
Representants de les empreses públiques i privades explotadores de serveis de transports en l'àmbit d'actuació de la Comissió, d'acord amb la distribució següent:
Un representant de Ferrocarrils de la Generalitat de Catalunya.
Un representant de Transports Municipals de Barcelona.
Un representant de les empreses concessionàries dels serveis regulars de viatgers.
26.2 Seran invitats a formar part de la Comissió com a vocals i, per tant, amb veu i vot:
Un representant del Ministeri de Transports, Turisme i Comunicacions.
Un representant de la Direcció General de Tràfic del Ministeri de l'Interior.
Un representant del Ministeri d'Obres Públiques i Urbanisme.
27.1 Correspon a la Comissió Coordinadora del Transport Metropolità de Barcelona:
a) Redactar el projecte de Pla Intermodal de Transports i proposar la seva aprovació i, si s'escau, la de les modificacions corresponents.
b) Aprovar, si el Conseller li ha delegat aquesta facultat, els programes de les línies de transport col·lectiu de viatgers, sigui quina sigui la seva classe, i l'assignació i el repartiment dels trànsits entre les diferents modalitats de transport.
c) Proposar, d'ofici o a petició dels ens titulars dels serveis, la fixació de tarifes i la seva coordinació, i també la forma i les modalitats d'implantació, i l'estudi de l'aplicació transitòria de preus inferiors al cost d'explotació.
d) Conèixer els actes o acords de les entitats compreses en el seu àmbit d'actuació que afectin les matèries següents:
Els projectes de concessió de qualsevol mitjà de transport que hagin d'atorgar tant l'Administració de la Generalitat com els ens locals.
Els projectes d'itineraris i freqüències dels diferents mitjans de transport i també els relatius a estacions d'autobusos, aparcament de dissuasió i mesures generals sobre circulació de vehicles privats.
Qualsevol altres projectes de naturalesa anàloga que puguin afectar el sistema intermodal del transport.
e) Vetllar pel compliment del Pla o de les seves normes d'ordenació i coordinació.
f) Orientar l'actuació a dur a terme per les entitats públiques amb competències concurrents en matèria de transport.
g) Proposar fórmules de col·laboració entre les entitats afectades i, s'escau, la distribució d'assignacions econòmiques de l'Estat i de la Generalitat que es derivaran de la restructuració dels serveis.
h) Emetre informe o formular propostes sobre qualsevol altres matèries de naturalesa anàloga a les anteriors, que derivin de l'execució de la Llei 7/1987, de 4 d'abril, i d'aquest Decret.
27.2 Les entitats públiques que hagin adoptat actes o acords que afectin el que preveuen els apartats d) i e) del paràgraf anterior han de comunicar-ho a la Comissió, juntament amb el text íntegre dels documents aprovats, dins del termini que estableix la legislació de règim local per a la tramesa de les còpies de les actes i els acords.
28.1 El funcionament de les Comissions regulades en aquest Decret s'ajustarà a les normes de procediment administratiu aplicables als òrgans col·legiats.
28.2 Quan l'ordre del dia de les Comissions inclogui la consideració específica d'assumptes que afectin un terme municipal concret, serà convocat l'Ajuntament corresponent.
Els seus representants, en un nombre màxim de dos, podran assistir, amb veu però sense vot, a la deliberació de l'assumpte per al qual van ser convocats.
28.3 El President de la Comissió Coordinadora del Transport Metropolità de Barcelona podrà convocar a les reunions representants o personal tècnic de les empreses gestores o concessionàries o titulars d'autoritzacions de transport que consideri convenient per al millor assessorament de la Comissió pel que fa als temes que s'estudiïn.
28.4 Actuaran com a Secretaris de les Comissions, amb veu i sense vot, els funcionaris del Departament de Política Territorial i Obres Públiques designats pel seu titular.
29.1 Les Comissions actuaran en Ple i en Subcomissions o Ponències.
29.2 Les Subcomissions o Ponències tindran com a funcions l'estudi i la preparació dels assumptes que, un cop escoltada la respectiva Comissió, determinarà el Conseller de Política Territorial i Obres Públiques.
29.3 La gestió interna de les Comissions es realitza mitjançant les Direccions Generals de Política Territorial i de Transports, respectivament, amb la col·laboració, si s'escau, dels ens locals afectats.
L'execució dels acords correspondrà principalment a les Direccions Generals esmentades.
Les despeses de funcionament de les Comissions aniran a càrrec de l'Administració de la Generalitat.
- 1 En relació amb la competència urbanística de l'entitat municipal metropolitana de Barcelona, assumida per la Comissió d'Urbanisme de Barcelona, d'acord amb la disposició addicional 1 de la Llei 7/1987, de 4 d'abril, i l'article 11 d'aquest Decret, regiran les regles següents:
1.1 La Comissió d'Urbanisme de Barcelona assumeix, des de la data d'entrada en vigor de la Llei 7/1987, de 4 d'abril, les competències urbanístiques que, segons l'article 4 del Decret-llei 5/1974, de 24 d'agost, corresponien a l'entitat municipal metropolitana de Barcelona i que no han estat assignades als municipis d'acord amb la legislació de règim local i les lleis urbanístiques vigents a Catalunya.
1.2 Els instruments de planejament que aprovaran provisionalment les entitats locals a partir de l'entrada en vigor de la Llei 7/1987, de 4 d'abril, es trametran directament a la Comissió d'Urbanisme de Barcelona per a la seva aprovació definitiva, si s'escau, en lloc de fer-ho l'entitat municipal metropolitana de Barcelona.
1.3 Mentre la Comissió Mixta regulada en el Decret 135/1987, de 24 d'abril, no determini l'assignació definitiva dels serveis d'urbanisme -inclosos els seus mitjans materials i personals- de l'entitat municipal metropolitana de Barcelona, durant el període transitori legalment previst, els expedients que abans de la vigència de la Llei 7/1987, de 4 d'abril, hagin tingut entrada en el registre de l'entitat municipal metropolitana de Barcelona es tramitaran i resoldran per aquesta.
1.4 Els recursos administratius contra resolucions de l'entitat municipal metropolitana de Barcelona en matèria d'urbanisme adoptades abans de la vigència de la Llei 7/1987, de 4 d'abril, els tramitaran i resoldran, si s'escau, els seus òrgans mentre subsisteixin, i amb posterioritat correspondrà a la Comissió d'Urbanisme de Barcelona.
1.5 La iniciativa de la modificació del Pla General Metropolità i de la revisió del programa d'actuació correspon a la Comissió d'Urbanisme de Barcelona.
Si la modificació del Pla afecta elements amb incidència territorial limitada a un terme municipal o a una comarca, la iniciativa correspon també a l'ens local interessat.
- 2.1 Mentre no s'elaborin els plans d'ordenació a què es refereix l'article 9.1 d'aquest Decret, continuarà en vigor el Pla General Metropolità, amb les modificacions acordades fins a l'entrada en vigor de la Llei 7/1987, de 4 d'abril, i un cop aprovat el Pla Territorial Parcial es mantindrà, en tant que sigui possible, la unitat de planejament de conjunt per mitjà d'un Pla General comarcal o d'àmbit supramunicipal idoni que es fixi d'acord amb el que preveu l'article 6.4 d'aquest Decret.
2.2 Les altres competències de planejament, execució i gestió urbanística que corresponien a l'Entitat Municipal Metropolitana de Barcelona han de ser exercides directament pels ens locals, d'acord amb la legislació urbanística.
A aquest efecte, es podran adoptar fórmules de col·laboració institucional, especialment quan l'actuació afecta diversos ens locals.
- 3.1 Per a la planificació, l'execució i la gestió urbanístiques a què es refereix la disposició transitòria 2.2, especialment quan es tracti d'actuacions qualificades d'interès metropolità o comarcal en el Pla General Metropolità vigent, els municipis interessats podran establir convenis, constituir mancomunitats o consorciar-se amb l'Administració de la Generalitat i altres Administracions competents, amb les finalitats previstes a la legislació urbanítica.
3.2 Sens perjudici de les actuacions que pugui realitzar directament, en l'àmbit de les seves competències, i dels supòsits de subrogació previstos a la legislació urbanística, també correspondrà a l'Administració de la Generalitat:
a) Promoure la constitució de mancomunitats intermunicipals.
b) Promoure la constitució de consorcis o l'establiment de convenis per a l'execució i gestió de les activitats urbanístiques.
c) Constituir gerències d'urbanisme amb la funció de prestar assistència tècnica als ens locals, amb el desenvolupament de les seves competències urbanístiques.
- 4 Mentre no s'hagin constituït els Consells Comarcals, la representació local a què es refereix l'article 22.b) del present Decret correspondrà als municipis.
La designació es realitzarà per mitjà de les organitzacions associatives municipals en funció de la seva representativitat en l'àmbit del Pla Territorial Parcial.
- 5 Els representants dels municipis en les Comissions regulades per aquest Decret seran designats per les respectives Corporacions locals en el termini dels quinze dies següents al de la seva renovació d'acord amb el resultat de les eleccions convocades pel Reial Decret 508/1987, de 13 d'abril.
S'autoritza els Consellers de Política Territorial i Obres Públiques i de Governació perquè dictin les disposicions necessàries per al desplegament, l'execució i el compliment d'aquest Decret, en els respectius àmbits competencials.
Aquest Decret entrarà en vigor l'endemà de la seva publicació al Diari Oficial de la Generalitat de Catalunya